ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΗΝ ΕΠΙΤΡΟΠΗ ΤΩΝ ΠΡΕΣΒΕΩΝ ΑΚΕ-ΕΚ σχετικά με την πορεία της διεκπεραίωσης των μεταφορών δυνάμει του συστήματος σταθεροποίησης των εσόδων από τις εξαγωγές που θεσπίστηκε από την 4η Σύμβαση ΑΚΕ-ΕΚ, όπως αναθεωρήθηκε από τη συμφωνία που υπεγράφη στον Μαυρίκιο στις 4 Νοεμβρίου 1995

STABEX, έτος εφαρμογής 1999

Έκθεση που κατήρτισε η Επιτροπή κατ'εφαρμογή του άρθρου 207 παράγραφος 4 της αναθεωρημένης τέταρτης σύμβασης ΑΚΕ-EK.

Το άρθρο 207 παράγραφος 4 της αναθεωρημένης τέταρτης σύμβασης ΑΚΕ-ΕΚ ορίζει ότι:

«Στις 30 Σεπτεμβρίου ... η Επιτροπή υπέβαλε έκθεση στην Επιτροπή Πρέσβεων σχετικά με την πορεία της διεκπεραίωσης του συνόλου των μεταφορών».

Η παρούσα έκθεση, στην οποία αναφέρεται η ως άνω διάταξη, αφορά τις μεταφορές που πραγματοποιήθηκαν κατά το έτος εφαρμογής 1999.

Για το έτος εφαρμογής 1999, 21 κράτη ΑΚΕ μπορούν να επωφεληθούν από 29 μεταφορές στο πλαίσιο του συστήματος σταθεροποίησης των εσόδων από τις εξαγωγές (Stabex) που καθιέρωσε η αναθεωρημένη τέταρτη σύμβαση ΑΚΕ-ΕΚ.

Το συνολικό ποσό των επιλέξιμων μεταφορών, ενδεχομένως μετά από διαβουλεύσεις σύμφωνα με τα άρθρα 202 και 203 της Σύμβασης, ανέρχεται σε 235.453.535 ευρώ.

Όσον αφορά το έτος εφαρμογής 1999, η κατάσταση των χρηματοδοτικών πόρων του συστήματος, στα τέλη του 2000, εμφανιζόταν ως εξής:

// Σε ευρώ

Ετήσια δόση που αφορά το έτος εφαρμογής 1999 // 360.000.000

Υπόλοιπο που αφορά το έτος εφαρμογής 1995, και θα μεταφερθεί στο 1999 // 271.251.306

Υπόλοιπο που αφορά το έτος εφαρμογής 1996, και θα μεταφερθεί στο 1999 // 286.415.194

Υπόλοιπο που αφορά το έτος εφαρμογής 1997, και θα μεταφερθεί στο 1999 // 306.717.101

Υπόλοιπο που αφορά το έτος εφαρμογής 1998, και θα μεταφερθεί στο 1999 // 285.271.772

Τόκοι που υπολογίζονται στις 30.6.2000 // 66.019.805

Σύνολο: // 1.575.675.178

Το εν λόγω ποσό επιτρέπει την πλήρη κάλυψη των μεταφορών για το έτος εφαρμογής 1999. Ο κατάλογος των επιμέρους μεταφορών, που αποφάσισε η Επιτροπή στις 24 Ιουλίου 2000, παρατίθεται στο παράρτημα της παρούσας πρότασης.

Για ορισμένα κράτη μέλη ΑΚΕ, δεδομένου ότι διεξάγονται ακόμη διαβουλεύσεις, οι μεταφορές θα αποφασιστούν ενδεχομένως αργότερα.

Σε αυτό το πλαίσιο, με την απόφαση αριθ.1/2000 της 27 Ιουλίου 2000 [1] σχετικά με τα μεταβατικά μέτρα που εφαρμόζονται από τις 2 Αυγούστου 2000 μέχρι την έναρξη ισχύος της Συμφωνίας Εταιρικής Σχέσεως ΑΚΕ-ΕΚ, το Συμβούλιο των Υπουργών AΚΕ-ΕΚ παρέτεινε, όσον αφορά το σύστημα Stabex, μέχρι τις 31 Δεκεμβρίου 2000, τις διατάξεις της τέταρτης σύμβασης ΑΚΕ-EΚ, όπως αναθεωρήθηκε από τη συμφωνία που υπεγράφη στον Μαυρίκιο στις 4 Νοεμβρίου 1995. Με βάση αυτήν την απόφαση, η Επιτροπή Πρέσβεων AΚΕ-ΕΚ αποφάσισε η ίδια, στις 26 Σεπτεμβρίου 2000:

[1] ΕΕ L 195 της 1ης Αυγούστου 2000, σελ. 46.

-τη δημιουργία αποθεματικού με σκοπό τη χρηματοδότηση, πριν τις 31 Δεκεμβρίου 2000, αποφάσεων για μεταφορές Stabex που καταλογίζονται στα έτη εφαρμογής 1998 και 1999 (168 εκατομμύρια ευρώ) και για την επιστροφή των εναπομεινάντων υπολοίπων στο πλαίσιο του δεύτερου χρηματοδοτικού πρωτοκόλλου (72 εκατομμύρια ευρώ - άρθρο 195α της Σύμβασης),

-την προοδευτική μεταφορά του υπολοίπου της χορήγησης από το μέσο Stabex, που ανέρχεται σε λίγο περισσότερο από 1,1 δισεκατομμύρια ευρώ, ενόψει της χρηματοδότησης δραστηριοτήτων προγραμματισμού.

ΠΑΡΑΡΤΗΜΑ - STABEX - έτος εφαρμογής 1999

>ΘΕΣΗ ΠIΝΑΚΑ>